REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA:

URBROJ:

Zagreb, 17. rujna 2019.

**Z A P I S N I K**

s 31. sjednice Školskog odbora Industrijske strojarske škole, održane dana 17. rujna 2019. godine u uredu ravnatelja Škole.

Nazočni članovi Školskog odbora:

1. Iva Bojčić, predsjednica Školskog odbora
2. Božo Ćužić, zamjenik predsjednice Školskog odbora
3. Ana Vereš, članica
4. Snježana Barbarić, članica
5. Jadranko Kezerić, član
6. Nenad Predovan, član

Ostali nazočni:

1. Nenad Pavlinić, ravnatelj

2. Kristinka Lemaić, voditeljica Praktične nastave

Započeto u 9:04 sati.

Za zapisničarku određena je Kristinka Lemaić.

Gospođa Iva Bojčić, predsjednica Školskog odbora, pozdravlja nazočne i otvara sjednicu, potvrđuje da su sjednici nazočni svi članovi osim gospodina Ilije Krstanovića, čime postoji kvorum za pravovaljan rad te je predložila

**D n e v n i r e d:**

1. Verifikacija zapisnika 30. sjednice Školskog odbora

2. Prethodna suglasnost za zasnivanje radnog odnosa Ivane Macan (dopuna na puno radno vrijeme, 40 radnih sati, na neodređeno)

3. Suglasnost za povremeno iznajmljivanje učeničko-radioničkog prostora

4. Razno

Dnevni red je sa šest glasova ''za'' tj. jednoglasno usvojen.

***AD.1.***

Predsjednica Iva Bojčić daje na verifikaciju Zapisnik s 30. sjednice Školskog odbora kojeg su članovi Školskog odbora jednoglasno usvojili.

***AD.2.***

Predsjednica Školskog odbora Iva Bojčić izlaže sadržaj suglasnosti za zasnivanje radnog odnosa gospođe Ivane Macan pri čemu naglašava da se radi o dopuni radnog vremena kolegice Macan koja je već zaposlena u Industrijskoj strojarskoj školi te se predlaže zasnivanje radnog odnosa na 40 radnih sati, na neodređeno. Članica Školskog odbora Snježana Barbarić napominje da se radi o kolegici koja je dosadašnjim radom u Školi dokazala svoju stručnost i motiviranost. Članovi Školskog odbora jednoglasno su dali suglasnost za zasnivanje radnog odnosa gospođe Ivane Macan.

**AD.3.**

Školskom odboru predsjednica daje na razmatranje prijedlog za povremeno iznajmljivanje učeničko-radioničkog prostora Škole tvrtki TIZ metal. Ravnatelj Nenad Pavlinić obrazlaže da se radi o tvrtki koja već 20-ak godina unajmljuje prostor Škole i do sada su se pokazali kao iznimno korektni najmoprimci. Ravnatelj ističe da tvrtka TIZ metal širi djelatnost vezanu za eloksiranje i modernizira se te im je potreban prostor za edukaciju njihovih zaposlenika, ali i onih koji će to tek postati. Ravnatelj dalje pojašnjava da je iznos od 1500 HRK mjesečno za najam prostora prihvatljiv tvrtki TIZ metal, a iznos je u skladu s odlukom Gradske skupštine o povremenom iznajmljivanju prostora. Član Božo Ćužić podržava prijedlog i napominje da je za obrazovnu djelatnost Škole pozitivno da u unajmljenim dijelovima Škole budu ljudi iz područja struke. Ravnatelj Nenad Pavlinić dodaje da će se edukacije u iznajmljenom prostoru održavati dva puta tjedno po dva sata pri čemu cijena po satu iznajmljivanja, s obzirom na paušalni iznos od 1500 HRK, iznosi aproksimativno 90 HRK što je tri puta više od minimalnog iznosa kojeg propisuje Gradska skupština. Članovi Školskog odbora jednoglasno su dali suglasnost za povremeno iznajmljivanje učeničko-radioničkog prostora Škole.

**AD.4.**

Predsjednica Školskog odbora Iva Bojčić daje riječ članovima Školskog odbora i svim nazočnima za eventualne prijedloge poboljšanja odgojno-obrazovnog rada Škole. Ravnatelj Nenad Pavlinić izlaže o tijeku priprema projekta uspostavljanja Regionalnog centra kompetentnosti za sektor strojarstva nositelj kojeg je Strojarska tehnička škola Fausta Vrančića, a Industrijska strojarska škola je u ulozi škole partnera. Ravnatelj Pavlinić izlaže o kompleksnosti projekta i suradnji s MZO-om i ASOO-om. Zaključuje da će po uspostavljanju Regionalnog centra kompetentnosti učenici obje škole, ali i učenici regije moći razvijati svoje kompetencije primjenom inovativnih tehnologija. Ravnatelj Pavlinić izvještava o upisu učenika prvih razrednih odjela u šk. god. 2019./2020. koji je najuspješniji, po upisanom broju učenika i njihovom općem uspjehu, u posljednjih sedam godina od kada postoji mogućnost praćenja elektroničkog upisa.

Sjednica Školskog odbora završila je u 9:50 sati.

 Zapisnik vodila Predsjednica Školskog odbora

 Kristinka Lemaić, inž. stroj. Iva Bojčić, prof.